
	Ministeriet for grøn og solidarisk omstilling

	
	
	

	
	
	



Dekret nr.                          af
om forbud mod visse engangsplastprodukter

NOR: […]

Berørte målgrupper: Fysiske eller juridiske personer, der leverer, bruger, distribuerer eller udbyder, mod betaling eller gratis, visse engangsplastprodukter i forbindelse med deres økonomiske aktivitet.
	
Formål: Betingelser for anvendelse af forbuddet mod at udbyde visse engangsplastprodukter.

Ikrafttræden: Dekretet træder i kraft dagen efter offentliggørelsen, med undtagelse af visse bestemmelser i artikel 3, der træder i kraft den 1. januar og den 3. juli 2021. 

Bemærkning: Dekretet definerer betingelserne for anvendelsen af visse bestemmelser i loven af 10. februar 2020 om bekæmpelse af spild og om cirkulær økonomi med det formål at forbyde udbydelse af visse engangsplastprodukter.
Det præciserer forbuddet mod visse engangsplastprodukter i overensstemmelse med de nye forbud, der er vedtaget inden for lovens rammer. Udbydelse af de engangsplastprodukter, der er fastsat i loven, forbydes gradvist efterhånden som lagrene tømmes og senest den 1. januar 2021.

Henvisninger: Miljøloven, som ændret ved dette dekret, kan konsulteres i den version, der hidrører fra denne ændring, på webstedet Légifrance (https://www.legifrance.gouv.fr). 

Premierministeren har udstedt følgende dekret:

på baggrund af en rapport fra ministeren for grøn og solidarisk omstilling



under henvisning til direktiv 90/385/EØF om indbyrdes tilnærmelse af medlemsstaternes lovgivning om aktive, implantable medicinske anordninger

under henvisning til direktiv 93/42/EØF om medicinske anordninger 
under henvisning til Europa-Parlamentets og Rådets direktiv 94/62/EF af 20. december 1994 om emballage og emballageaffald, som ændret ved bl.a. Europa-Parlamentets og Rådets direktiv 2004/12/EF af 11. februar 2004

under henvisning til Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver 

under henvisning til Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester

under henvisning til Europa-Parlamentets og Rådets forordning (EU) 2017/745 af 5. april 2017 om medicinsk udstyr, om ændring af direktiv 2001/83/EF, forordning (EF) nr. 178/2002 og forordning (EF) nr. 1223/2009 og om ophævelse af Rådets direktiv 90/385/EØF og 93/42/EØF

under henvisning til Europa-Parlamentets og Rådets direktiv (EU) 2019/904 af 5. juni 2019 om reduktion af visse plastprodukters miljøpåvirkning

under henvisning til lov nr. 2020-105 af 10. februar 2020 om bekæmpelse af spild og om cirkulær økonomi, særlig artikel 77

under henvisning til miljøloven, særlig artikel L. 541-15-10

under henvisning til notifikation nr. xxx tilsendt Europa-Kommissionen den xxx

under henvisning til de kommentarer, der er fremført under den offentlige høring i perioden xxx til xxx i medfør af miljølovens artikel L. 123-19-1


Artikel 1

I miljølovens forskriftsmæssige del, bind V, titel IV, kapitel III, ændres afsnit 21 som følger:

1. I første afsnit af artikel D. 543-294 erstattes henvisningen til L. 541-10-5 med henvisningen til L. 541-15-10.

2. I punkt 1 i artikel D. 543-294 tilføjes ordene: "og maling, blæk og klæbemidler".

3. Punkt 6 i  artikel D. 543-294 erstattes af et afsnit med følgende ordlyd: 

"6. "Oxo-nedbrydelige plasttyper", plastmaterialer, der indeholder tilsætningsstoffer, hvor plastmaterialet ved iltning opløses i mikrofragmenter eller undergår kemisk nedbrydning". 

4. I punkt 7 i artikel D. 543-294 tilføjes ordene: "med undtagelse af krus og glas beregnet til anvendelse til medicinske formål omfattet af direktiv 90/385/EØF eller direktiv 93/42/EØF eller forordning (EU) 2017/745".

5. De syv afsnit fra 9 til 15 i artikel D. 543-294 erstattes af fem afsnit med følgende ordlyd: 
"9. "Bestik": gafler, knive, skeer, spisepinde og andet bordbestik, der bruges til at udtage, skære eller blande mad, undtagen bestik, der anvendes i fængselsinstitutioner, sundhedsplejeinstitutioner og i luft-, jernbane- og søtransport, og artikler til dosering af produkter, der ikke er næringsmidler 

10. "Containere eller beholdere af ekspansivpolystyren beregnet til brug på stedet eller på rejse": beholdere af ekspansivpolystyren, med eller uden lukning, til levnedsmidler, der er beregnet til øjeblikkeligt konsum, enten på stedet eller til at tage med, og som normalt spises i beholderen og er klar til at spise uden yderligere tilberedning, såsom stegning, kogning eller genopvarmning 

11. "Sugerør med undtagelse af sugerør, der er beregnet til medicinske formål": sugerør som stilles til rådighed på brugsstedet eller sælges enkeltvis eller som partier til slutforbrugeren, undtagen hvis de er omfattet af direktiv 90/385/EØF eller direktiv 93/42/EØF eller forordning (EU) nr. 2017/745 

12. "Engangslåg til glas": låg til glas eller krus til drikkevarer 

13. "Konfetti": konfetti beregnet til pynt eller til festformål."

6. Artikel D. 543-295 affattes som følger: 

"Forbuddet mod at udbyde engangsplastprodukterne, der er nævnt i punkt 1 og 2 i stk. III i artikel L. 541-15-10, gælder ikke for produkter, der er emballager i betydningen i miljølovens artikel R. 543-43." 

7. Artikel D. 543-296 affattes som følger: 

"Forbuddet mod at udbyde engangsplastprodukter, der er nævnt i punkt 1 og 2 i stk. III i artikel L. 541-15-10, gælder ligeledes for plastprodukter, der har samme ydeevne hvad angår holdbarhed, modstandsdygtighed og soliditet som engangsprodukter. Produkter, der er designet, fremstillet og markedsført for i deres levetid at blive anvendt til flere formål eller genbrugt flere gange efter returnering til en producent for genopfyldning, berøres ikke af dette forbud." 

7. Artikel D. 543-296-2 udgår.


Artikel 2

1. Artikel D. 543-294 ændres som følger:

a)I punkt 7 efter ordene "som er helt af plast" indsættes ordene "eller delvist af plast, med et højere indhold end et maksimumsindhold, der fastsættes ved bekendtgørelse om det tilladte maksimumsindhold af plast og betingelserne for gradvis nedsættelse af plastindholdet".

b) Punkt 8 suppleres med følgende: "og ved "andre tallerkner": tallerkner delvist af plast, herunder med en plastfilm".
c) I punkt 9 udgår ordene "bestik, der anvendes i fængselsinstitutioner, sundhedsplejeinstitutioner og i luft-, jernbane- og søtransport".

d) I punkt 11 erstattes "stilles til rådighed på brugsstedet eller sælges enkeltvis eller som partier til slutforbrugeren" af  "der er nævnt i del B i bilaget til direktiv (EU) 2019 /904". 


2. I artikel D. 543-295 erstattes ordene "finder ikke anvendelse" med ordene "gælder ligeledes". 


Artikel 3

I. – Bestemmelserne i dette dekret finder anvendelse dagen efter offentliggørelsen i Den Franske Republiks statstidende med undtagelse:

1. af litra b) i punkt 1 i artikel 2, der træder i kraft den 1. januar 2021

2. af litra a), c) og d) i punkt 1 og 2 i artikel 2, der træder i kraft den 3. juli 2021.

II. - For produkter omfattet af et forbud mod udbydelse i henhold til punkt 2 i stk. III i artikel L. 541-15-10 gælder en frist til at tømme lagrene indtil 1. juli 2021, for så vidt de blev fremstillet eller importeret inden denne dato med undtagelse af produkter, hvor forbuddet mod udbydelse træder i kraft den 3. juli 2021 i henhold til denne artikel, som ikke er omfattet af en sådan frist.


Artikel 4

Artikel 3 i dekret nr. 2019-1451 af 24. december 2019 om forbud mod visse engangsplastprodukter ophæves.


Artikel 5

Ministeren for grøn og solidarisk omstilling og økonomi- og finansministeren er, hver inden for sit område, ansvarlige for gennemførelsen af nærværende dekret, som offentliggøres i Journal officiel, Den Franske Republiks statstidende.


Udfærdiget den 
